CELEX: 32016R0312
Language: et
Date: 2016-03-04 00:00:00
Title: Komisjoni rakendusmäärus (EL) 2016/312, 4. märts 2016, millega parandatakse määrust (EL) nr 37/2010 seoses toimeaine tülvalosiiniga (EMPs kohaldatav tekst)

5.3.2016   
            
            
               ET
            
            
               Euroopa Liidu Teataja
            
            
               L 60/3
            
         KOMISJONI RAKENDUSMÄÄRUS (EL) 2016/312,
   4. märts 2016,
   millega parandatakse määrust (EL) nr 37/2010 seoses toimeaine tülvalosiiniga
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 6. mai 2009. aasta määrust (EÜ) nr 470/2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004, (1) eriti selle artiklit 14 koostoimes artikliga 17,
   võttes arvesse Euroopa Ravimiameti arvamust, mille on sõnastanud veterinaarravimikomitee,
   ning arvestades järgmist:
   
               (1)
            
            
               Komisjonile on teatatud, et komisjoni määruse (EL) nr 37/2010 (2) lisas, mida on muudetud komisjoni rakendusmäärusega (EL) 2015/1492, (3) on toimeaine tülvalosiini puhul markerjääk tülvalosiin ekslikult märgitud seatõugude puhul kohaldatavaks markerjäägiks.
            
         
               (2)
            
            
               Määruse (EL) nr 37/2010 lisa tuleks parandada ja märkida, et seatõugude ning kodulindude naha, rasvkoe ja maksa puhul kohaldatav markerjääk on tülvalosiini ja 3-O-atsetüültülosiini summa ning et markerjääki tülvalosiini kohaldatakse üksnes kodulinnuliikide munade suhtes.
            
         
               (3)
            
            
               Käesolevat määrust tuleks kohaldada tagasiulatuvalt alates rakendusmääruse (EL) 2015/1492 kohaldamise kuupäevast, sest seatõugude puhul kohaldatav markerjääk oli märgitud valesti ja tuleks seetõttu parandada. Seetõttu peaks käesolev otsus jõustuma viivitamata.
            
         
               (4)
            
            
               Käesoleva määrusega ette nähtud meetmed on kooskõlas veterinaarravimite alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 37/2010 lisa tabelis 1 asendatakse toimeainet tülvalosiini käsitlev kanne järgmisega:
   
      
                  „Tülvalosiin
               
               
                  Tülvalosiini ja 3-O-atsetüültülosiini summa
               
               
                  Sead
               
               
                  50 μg/kg
               
               
                  Lihaskude
               
               
                  KIRJE PUUDUB
               
               
                  Antibakteriaalsed ained/antibiootikumid”
               
            
                  50 μg/kg
               
               
                  Nahk ja rasvkude
               
            
                  50 μg/kg
               
               
                  Maks
               
            
                  50 μg/kg
               
               
                  Neerud
               
            
                  Kodulinnud
               
               
                  50 μg/kg
               
               
                  Nahk ja rasvkude
               
            
                  50 μg/kg
               
               
                  Maks
               
            
                  Tülvalosiin
               
               
                  Kodulinnud
               
               
                  200 μg/kg
               
               
                  Munad
               
            
   Artikkel 2
   Käesolev määrus jõustub selle Euroopa Liidu Teatajas avaldamise päeval.
   Seda kohaldatakse alates 3. novembrist 2015.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. märts 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 152, 16.6.2009, lk 11.
   
      (2)  Komisjoni 22. detsembri 2009. aasta määrus (EL) nr 37/2010, mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi (ELT L 15, 20.1.2010, lk 1).
   
      (3)  Komisjoni 3. septembri 2015. aasta rakendusmäärus (EL) 2015/1492, millega muudetakse määrust (EL) nr 37/2010 seoses toimeaine tülvalosiiniga (ELT L 231, 4.9.2015, lk 10).